Ці так чытала?  
*Мар’ян Дукса*

Так чытала, так гартала,

аж пакуль не цёмна стала.

I ў суботу, і ў нядзелю

я на літары глядзела.

3 кніжкай ела,

з кніжкай спала,

з кніжкай па двары гуляла,

з ёй карову сцерагла,

з ёй ля рэчкі я была,

з ёй масцілася старанна

ля «блакітнага экрана...»

Нават кнігу не закрыла,

як з сяброўкай гаварыла.

Надвячоркам звонка-звонка

зноўку шастала старонкай.

Так вучыла, так гартала —

толькі тройку атрымала!

Можа, я не так чытала?..